GiliGold/VAD_KnessetCorpus huggingface dataset:
יעקב מרגי: מאחר והפרוטוקול נרשם ולא פעלנו כפי שהיינו צריכים לפעול מלכתחילה, אנחנו היינו חייבים להודיע את ההודעה לוועדה ואכן שמות הילדים וההורים יושמטו לאחר ההודעה הזאת.
יעקב מרגי: הנושא השני שעל סדר היום הוא תקנות הנהיגה הספורטיבית.
יעקב מרגי: היועץ המשפטי של הוועדה, בבקשה.
<קריאה: אני מציע שמשרד התרבות הספורט יציג את התקנות.
<יוסי ניסן: אני מנהל את הרשות לנהיגה ספורטיבית במשרד התרבות והספורט.
יעקב מרגי: יש לנו כאן מגרשי מרוצים?
<יוסי ניסן: כן.
<יוסי ניסן: חמישים אחוזים מהפעילות מתבצעת על שטחי עפר.
יעקב מרגי: אני יודע שיש שטחי עפר.
יעקב מרגי: אני בא מהנגב.
יעקב מרגי: אני שואל אם יש לנו מגרשי מרוצים.
<יוסי ניסן: יש.
<יוסי ניסן: עדיין אין מסלול אספלט, אם לזה אתה מתכוון.
<יוסי ניסן: לזה הוצאנו קול קורא ב-2014.
יעקב מרגי: אלה המכוניות שעושות יותר רעש מאשר הן נוסעות.
יעקב מרגי: אתה מכיר אותן?
<יוסי ניסן: עיריית ערד זכתה בקול קורא והיא הולכת להקים מסלול.
יעקב מרגי: אני איש הנגב.
יעקב מרגי: הספורט המוטורי בערד כבר קיים כמעט ארבעים שנים במגרש ועדיין לא קם.
<יוסי ניסן: במנחת.
<יוסי ניסן: היה במנחת.
<יוסי ניסן: עכשיו יקום מסלול ייעודי לזה.
יעקב מרגי: גם אז שמעתי את זה.
יעקב מרגי: לא שזה חסר לי, אבל בסדר.
יעקב מרגי: אני חווה את זה כל יום בכביש.
<קריאה: אנחנו לפעמים רואים את זה בתחרויות בכבישים, לא עלינו.
<יוסי ניסן: חוק הנהיגה הספורטיבית למעשה הקים את הרשות לנהיגה ספורטיבית שהיא רשות ממשלתית שיושבת במשרד התרבות והספורט.
<יוסי ניסן: אנחנו תיקנו את התקנות ואנחנו למעשה הרגולטור של התחום.
<יוסי ניסן: תחתינו יש התאחדויות שהשרה הכירה בהן והן למעשה מנהלות את הספורט בפועל, אם אלה אירועים, אם אלה ספורטאים.
<יוסי ניסן: אנחנו מתקצבים אותם במסגרת מבחני תמיכה ואנחנו כאן על מנת לסייע לספורט הזה להתפתח ולהתקדם.
<יוסי ניסן: התחום עדיין בחיתוליו ואנחנו למעשה שלוש וחצי שנים מאז תחילת הספורט הזה שהוא חוקי במדינת ישראל ואנחנו רוצים לקדם דברים על מנת שיהיה יותר קל ויותר נגיש לציבור לקחת חלק בספורט הזה.
<יוסי ניסן: ברשותכם, נתחיל ברישיון כלי תחרותי.
יעקב מרגי: לפי סדר היום.
יעקב מרגי: רישיון נהיגה ספורטיבי (תיקון), התשע"ה-2015.
<יוסי ניסן: ברשותכם, נתחיל ברישיון נהיגה.
<יוסי ניסן: סוגי הרישיונות בכלים תחרותיים, אנחנו מוסיפים כלים מסוגים חדשים על מנת להרחיב.
יעקב מרגי: בוא נעשה הצעה לסדר כי יש לנו אורחים חשובים והם צריכים לדעת שהוועדה הזאת מטפלת, מעבר לנושאי חינוך, גם בתרבות וספורט וגם בצער בעלי חיים.
יעקב מרגי: נפלתם על יום של נהיגה ספורטיבית.
יעקב מרגי: תאמינו לי שיש הרבה מה לומר בתחום החינוך.
יעקב מרגי: אני מציע שאתה תיתן דברי הסבר קצרים ונתחיל בהקראה.
יעקב מרגי: תודיע מתי אתה מקריא כי איך שאתה מסביר, זה בדיוק כמו הקראה.
<יוסי ניסן: יש שלושה תיקונים אותם אנחנו מבקשים לבצע ברישיון לנהיגה ספורטיבית.
<יוסי ניסן: המצב קיים קובע את סוגי הרישיונות לנהיגה ספורטיבית בכלים תחרותיים ואנחנו רוצים להוסיף כים מסוגים חדשים על מנת להרחיב את סוגי הכלים בהם ניתן לבצע ספורט מוטורי לטובת הספורטאים.
<יוסי ניסן: התיקון השני קובע כי המבקש רישיון נהיגה ספורטיבית צריך להיות בעל רישיון נהיגה תקף לפי פקודת התעבורה.
<יוסי ניסן: בפועל יש כלים תחרותיים שאין הקבלה מדויקת בינם לבין רכבים לפי פקודת התעבורה והמטרה היא ייעול תהליכים ומתן אפשרות לרשות לתת רישיונות מקבילים לאלו הקיימים בפקודת התעבורה.
<יוסי ניסן: למעשה גם ילדים בני שמונה יכולים להתחרות בכלים תחרותיים ומן הסתם אין להם רישיונות מקבילים בתחבורה.
<יוסי ניסן: הדבר הזה קיים גם בעולם והוא מקובל.
<יוסי ניסן: תקנה 8 קובעת את הפטורים מחובת רישיון נהיגה ספורטיבית.
<יוסי ניסן: אנחנו מוסיפים שני סוגי פטורים.
<יוסי ניסן: האחד לעובד מעבדה מוסמכת או מכון רישוי מאושר, והשני לאדם הנוסע בכלי תחרותי שלא כנהג.
<יוסי ניסן: באירועי ראווה יש לפעמים צורך לצרף אדם לצד הנהג.
<יוסי ניסן: בעבר הוא היה צריך להיות בעל רישיון נהיגה תחרותי ואנחנו כאן רוצים לתת לו פטור על מנת שזה יוכל לצאת לפועל.
<יוסי ניסן: אני עובר להקראה.
יעקב מרגי: לטובת האורחים וחברי הכנסת, נציג משרד התרבות מקריא, נותנים לו לסיים סעיף ואם יש הערות, להרים יד ואנחנו נקיים דיון על אותה הערה.
יעקב מרגי: אם נראה שיש הסתייגויות, נסמן את הנושאים בהם יש לנו הסכמות, נסיים אתם ונחזור לסעיפים בעליהם יש השגות.
<יוסי ניסן: תיקון תקנה 1 בתקנות הנהיגה הספורטיבית (רישיון לנהיגה ספורטיבית), התשע"א-2010 (להלן – התקנות העיקריות), בתקנה 1, אחרי ההגדרה "מסלול מרוץ סגור" יבוא: "ענף הג'ימקאנה" – תחרות שליטה בכלי תחרותי הכול פניות ופיתולים ומדיד זמנים במסלול מרוץ סגור.
<יוסי ניסן: "פעילות ספורט מסוג תצוגה" – פעילות ראווה לא תחרותית שמודגמות ומוצגות בה יכולותיו וביצועיו של הכלי התחרותי בכפוף לכללים ואסורה בה מדידת זמנים.
<יוסי ניסן: "רכב ספורט עממי" – כהגדרתו בתקנות הנהיגה הספורטיבית (רישיון כלי תחרותי), התש"ע-2010".
יעקב מרגי: מה זה הג'ימקאנה?
<יוסי ניסן: זה למעשה תחרות שליטה בכלי תחרותי הכולל פניות ופיתולים.
<יוסי ניסן: זה למעשה מרוץ שבודק את יכולת השליטה בכלי התחרותי.
<יוסי ניסן: זה מסלול מרוץ סגור.
<יוסי ניסן: זה בדרך כלל כמו אצטדיון קטן ששמים קונוסים והנהג עובר ביניהם.
יעקב מרגי: יש הערות לתקנה 1?
ענת ברקו: יש חובה לאצטדיון סגור?
ענת ברקו: האם התחרות בג'ימקאנה, חובה שהיא תהיה באצטדיון סגור?
ענת ברקו: מסלול מרוץ סגור.
ענת ברקו: יש הגדרה למסלול מרוץ סגור כאצטדיון סגור?
<יוסי ניסן: יש שני סוגים של תחרויות.
יעקב מרגי: מה זה מסלול מרוץ סגור?
יעקב מרגי: אין משמעות.
<יוסי ניסן: יש שני סוגים של מרוצים כאשר האחד הוא במסלול מרוץ פתוח שהוא חופשי, עפר, על עשרים קילומטרים בשטח ויש מסלול מרוץ סגור.
<יוסי ניסן: המרוץ הסגור מוגדר בהגדרה כך שהכניסה והיציאה מבוקרים.
ענת ברקו: אבל הוא לא בהכרח סגור.
<יוסי ניסן: לא, אבל הוא מתוחם.
ענת ברקו: אולי זאת הגדרה יותר טובה?
ענת ברקו: יש כאן בעיה כי כאשר אתה אומר סגור, אני מדמה אצטדיון סגור עם חומות ושם מתקיימת התחרות.
<יוסי ניסן: ההגדרה היא בחוק.
<יוסי ניסן: החוק למעשה קובע מה ההגדרה של מסלול מרוץ סגור שהכניסה והיציאה ממנו מבוקרים על ידי הקהל.
<ציון מזרחי: איפה עומד הקהל?
<יוסי ניסן: מסביב.
יעקב מרגי: הוא מוגן?
ענת ברקו: אבל לא בהכרח על ידי מכשול.
<יוסי ניסן: בדרך כלל יש טריבונות עליהן יושבים.
יעקב מרגי: נעשה סדר.
יעקב מרגי: אתה אומר לי שההגדרה מרוץ סגור מופיעה בהגדרות החוק?
<לירון גולדנברג: כן.
יעקב מרגי: יש לך את החוק כאן?
<לירון גולדנברג: ההגדרה אומרת שהכניסה והיציאה ממנו מבוקרים.
<לירון גולדנברג: הקהל מבוקר.
יעקב מרגי: אם יש כניסה ויציאה מבוקרת, סימן שהוא מתוחם.
יעקב מרגי: סגור.
ענת ברקו: כן, אבל מתוחם ולא סגור.
ענת ברקו: לכן ההגדרה כאן היא לא מדויקת.
<לירון גולדנברג: זה מסלול מרוץ מאושר המצוי במתחם שהכניסה אליו מבוקרת ושאינו דרך כהגדרתה בפקודת התעבורה.
יעקב מרגי: זאת לא דרך.
<לירון גולדנברג: רק להבהיר.
<לירון גולדנברג: המסלולים, זה לא שכל אחד לוקח כלי תחרותי והולך להתחרות אלא הוא כפוף לרישוי עסקים, אישורי משטרה, כיבוי אש, רשות מקומית, בעל השטח, מינהל.
<לירון גולדנברג: זאת אומרת, הכול מסודר והרשות לנהיגה ספורטיבית, בסופו של דבר יוסי, נותנת אישור לכל מרוץ ומרוץ.
<לירון גולדנברג: כל מרוץ ומרוץ עובר את כל רשימת האישורים, כולל האישור של הרשות לנהיגה ספורטיבית.
ענת ברקו: אתה לא חושב שיש משהו מטעה באמירה סגור לעומת מתוחם, שזה יותר מדויק?
יעקב מרגי: על מה הוויכוח?
ענת ברקו: כשאתה אומר סגור, אני מדמה אצטדיון סגור.
יעקב מרגי: עזבי את הדמיון.
יעקב מרגי: חמישים שנים אני סובל מהדמיוניות של אחרים.
ענת ברקו: זאת הגדרה לא מדויקת.
ענת ברקו: כי היא לא מדויקת.
ענת ברקו: ההגדרה צריכה להיות מדויקת.
יעקב מרגי: את באה עכשיו ומציבה לנו הנחת יסוד שכתוב מסלול מרוץ סגור – אצטדיון.
<לירון גולדנברג: במסגרת תיקוני החקיקה של החוק הראשי, לא לתקנות, אנחנו נרשום לנו את זה כמשהו שצריך לעשות.
ענת ברקו: האם זה מקובל עליכם?
<לירון גולדנברג: בעיקרון כן.
<יוסי ניסן: אגב, לסבר את אוזנך, האירוע עצמו הוא בהתאם לכללי הנהיגה הספורטיבית בהתאחדות.
<ציון מזרחי: מנהל אגף הרישוי במשרד התחבורה.
<ציון מזרחי: שאלה קטנה.
<ציון מזרחי: בהתאם לתקנות התעבורה, שחס וחלילה לא יקרו תאונות דרכים.
<ציון מזרחי: אם זה לא מוגדר כדרך, זאת לא תאונת דרכים ולכן איך אתם מכסים את העניינים של הביטוח, היפגעות ותקינות הרכב?
<יוסי ניסן: הביטוח לא קשור לתעבורה.
<יוסי ניסן: הביטוח הוא ביטוח של ספורט מוטורי ייעודי לאותו אירוע.
<יוסי ניסן: ברגע שהמקום מתוחם והוגשה בקשה שאושרה לגבי אתו מתחם, נערכו בו גם סיורים וקבעו שזה המתחם, אין אפשרות לכלי רכב להיכנס.
<ציון מזרחי: ברור.
<ציון מזרחי: אני מדבר על אלה שמשתתפים בתחרות הזאת.
<ציון מזרחי: האם הם מבוטחים?
<יוסי ניסן: בוודאי.
יעקב מרגי: אנחנו לא מתחילים את זה מהתחלה.
<ציון מזרחי: רק שיגדירו כדי שנדע.
יעקב מרגי: שאלת שאלה והובהר שאכן כן.
יעקב מרגי: אני חוזר לסדר הקבוע בוועדה כאשר מרגע זה, אין קריאות ביניים.
יעקב מרגי: תיקון תקנה מספר 1, אני לא הולך ללמד אתכם מהתחלה מה זה רכב ספורט ומה זה ספורט מוטורי.
יעקב מרגי: אין שאלות בבסיס.
יעקב מרגי: מי שיש לו הערה לתקנה 1, שיצביע.
<אסנת ברוקנטל: תודה.
<אסנת ברוקנטל: אני מדברת בשם המשרד לביטחון פנים, הלשכה המשפטית, ואגף התנועה של המשטרה ובעקיפין גם בשם היועץ המשפטי למשטרה.
<אסנת ברוקנטל: אנחנו קיבלנו את החומר בסוף השבוע שעבר.
<אסנת ברוקנטל: מבחינתנו יש כאן גם עבודת מטה משפטית וגם עבודת מטה מקצועית עמוקה שאנחנו צריכים לעשות.
<אסנת ברוקנטל: לכן אנחנו לא יכולים כרגע להגיב לגופם של דברים.
יעקב מרגי: אתם על פי חוק, משטרת התנועה, יש לכם סמכות במקום שהוא לא דרך?
יעקב מרגי: שהיא לא מוגדרת דרך?
יעקב מרגי: מה לכם ולזה?
<אסנת ברוקנטל: אנחנו מעדיפים לבדוק את כל התיקונים.
יעקב מרגי: אני אומר בפתיח שיש לי רגישות לסחבת בתקנות.
יעקב מרגי: זאת קדנציה חמישית שלי והממוצע – זה מופיע בדוח מבקר המדינה – שמשרד ממשלתי מתקן תקנות במדינת ישראל הוא שמונה שנים, שש שנים, שבע שנים.
יעקב מרגי: אצלי זה לא כך.
יעקב מרגי: זה חדש לכם?
יעקב מרגי: לא מכירים את זה?
יעקב מרגי: קבלו נזיפה.
<אסנת ברוקנטל: לא קיבלנו את זה.
יעקב מרגי: לפני שאני נוזף בהם, שאלתי שאלה.
יעקב מרגי: אני לא משפטן.
יעקב מרגי: מקום שלא מוגדר דרך, יש לכם בכלל מה לומר?
<אסנת ברוקנטל: בעיקרון לא, אבל עדיף שנבדוק בצורה יסודית.
יעקב מרגי: תבדקו, תחזרו, נוכל לתקן תקנות.
<אסנת ברוקנטל: אנחנו מוכנים להכין לדיון הבא.
יעקב מרגי: אני לא מעכב את התקנות.
יעקב מרגי: יכול להיות שיש בזה צעד פזיז אבל תקנות, ברגישות שלי, לא מעכב.
<לירון גולדנברג: הבהרה.
<לירון גולדנברג: לכל משרדי הממשלה שתקל על הדיון.
<לירון גולדנברג: לפי החוק לרשות לנהיגה ספורטיבית יש ועדה מייעצת בה יש נציגים למשרד לביטחון פנים, למשטרה, למשרד התחבורה.
<לירון גולדנברג: אנחנו שנתיים כבר עוסקים בתיקונים.
יעקב מרגי: יש הערה לתקנה 1?
יעקב מרגי: ממשיכים בתקנה 2.
<יוסי ניסן: תיקון תקנה 2 בתקנה 2 לתקנות העיקריות, בטבלה – במקום פרט (1) יבוא: טור א' טור ב' טור ג' טור ד' טור ה' סוג הכלי נפח מנוע הספק מירבי גיל הנוהג תיוג התחרותי מירבי בסמ"ק בכוחות סוס בשנים הוא 2 4 לפחות פעימות פעימות ____________________________________________________________ "(1א) מכונית, רכב 16, כנהג S-COD שטח, באגי במשקל משנה/נווט כולל של עד 3,500 ק"ג (1ב) רכב ספורט 1,400 100 14, בליווי S-RO עממי במשקל כולל מדריך ומאמן של עד 3,500 ק"ג הנמצא ברכב המשתתף בענף הג'ימקאנה (1ג) רכב ספורט 1,400 100 15 S-CR עממי במשקל כולל של עד 3,500 ק"ג המשתתף בענף הג'ימקאנה"
מירב בן ארי: מה זה המאמן הנמצא במקום?
מירב בן ארי: יש לך הגדרה לזה?
<יוסי ניסן: כן, בוודאי.
<יוסי ניסן: כאן אנחנו מרחיבים את הפעילות של הענף.
<יוסי ניסן: מכיוון שיש ביקוש, וכך זה גם מקובל בחוץ לארץ, אנחנו משווים את הגיל לאותו הספק רכב.
<יוסי ניסן: כמו שאתם רואים זה גיל 14 בליווי מדריך ומאמן, או 16 כנהג משנה או כנווט.
<יוסי ניסן: מדריך ומאמן, יש תקנות ייעודיות שמדברת על מה זה למעשה מדריך ומאמן.
<יוסי ניסן: זה אדם שעבר הכשרה, שהוא בא עם רקע מספורט מוטורי ועבר הכשרה.
יעקב מרגי: היא שאלה ובצדק אם זה מופיע בהגדרות בחוק העיקרי.
<יוסי ניסן: בפרט (3) שכותרתו נפח מנוע מרבי בסמ"ק, תחת כותרת המשנה שתי פעימות", במקום "65" יבוא "70".
<יוסי ניסן: אחרי פרט (5)ו) יבוא: טור א' טור ב' טור ג' טור ד' טור ה' סוג הכלי נפח מנוע הספק מירבי גיל הנוהג תיוג התחרותי בסמ"ק בכוחות סוס בשנים הוא 2 4 לפחות פעימות פעימות ֹֹֹֹֹֹֹֹֹֹֹֹֹ________________________________________________________________ מיני באגי 65 150 10 8 S-B1 (ב) 85 250 18 10 S-B2 (ג) 125 400 25 12 S-B3 (ד) 250 500 60 15 S-B4 (ה) למעלה 600 125 16 S-B5 מ-250 (ו) למעלה למעלה למעלה 17 S-B6 מ-250 מ-600 מ-125 למעשה התאמנו כאן את כוחות הסוס והפעימות לגיל עצמו.
<יוסי ניסן: זאת דרישה שבאה מהשטח על מנת להתאים את עצמנו לתקנות המקובלות בחוץ לארץ.
<יוסי ניסן: אנחנו לא ממציאים כאן כלום.
<יוסי ניסן: כל הכללים והחוקים שחלים במדינת ישראל על ספורט מוטורי, למעשה מועתקים ממה שקורה בעולם.
יעקב מרגי: עזוב מועתקים.
יעקב מרגי: אני לא חסיד העתקות.
<יוסי ניסן: אנחנו לומדים וזה הצורך שקיים.
יעקב מרגי: כשאתה כותב לי גיל 10, גיל 12 וגיל 8, זה כפוף להדרכה כלשהי?
<יוסי ניסן: מי שאין לו רישיון נהיגה, בהחלט צריך לעבור הדרכה.
יעקב מרגי: אני יודע עברית פשוטה.
יעקב מרגי: 8, 12 ו-10, אין להם רישיון.
<יוסי ניסן: בהחלט כן.
יעקב מרגי: עוברים הדרכה?
<יוסי ניסן: בהחלט.
יעקב מרגי: זה מופיע בתקנות?
<לירון גולדנברג: גם תיאורטית וגם מעשית.
יעקב מרגי: הערות לתקנה 2.
יעקב פרי: נדמה לי שהתשובה היא כן אבל אני רוצה להבהיר כדי שאדע בוודאות.
יעקב פרי: כאשר אתה אומר שזה מקובל בעולם, אלה בעצם הכללים של הענפים הללו.
יעקב מרגי: יש עוד הערות?
<הדס פרבר: היועצת המשפטית של משרד התרבות והספורט.
<הדס פרבר: מכיוון שהשאלה הזאת חוזרת על עצמה, אני רוצה להבהיר.
<הדס פרבר: המבנה של חוק נהיגה ספורטיבית הוא כזה שכל דבר שקשור לנהיגה ספורטיבית טעון רגולציה.
<הדס פרבר: כלומר, כדי להיות נהג, צריך הדרכה ואישור של הרשות, כדי להיות מאמן ומדריך, צריך הדרכה ואישור של הרשות, הרכב צריך רישיון של הרשות, המסלול צריך רישיון של הרשות והביטוח צריך אישור של הרשות.
<הדס פרבר: כלומר, כל דבר שעושים בספורט הזה, יש מישהו שמפקח עליו.
יעקב מרגי: אחר כך נעשה הצבעה על כל התקנות ביחד.
<יוסי ניסן: תיקון תקנה 3.
<יוסי ניסן: בתקנה 3 לתקנות העיקריות – בתקנת משנה (ב)(4) במקום "בפרק השלישי" יבוא "בתקנה 11".
<יוסי ניסן: אחרי תקנת משנה (ב) יבוא: "(ב1) על אף האמור בתקנת משנה (ב)(1), הרשות המוסמכת רשאית ליתן רישיון לנהיגה ספורטיבית למבקש שאינו בעל רישיון נהיגה תקף לפי פקודת התעבורה לרכב מנועי מסוג הכלי התחרותי שלנהיגתו מתבקש הרישיון לנהיגה ספורטיבית, בכפוף לעמידתו בדרישות הקבועות בפסקאות (2) עד (4) לתקנת משנה (ב), ולפי המפורט להלן: בעל רישיון נהיגה לפי פקודת התעבורה לאופנוע או לטרקטור רשאי לקבל רישיון לנהיגה ספורטיבית לטרקטורון.
<יוסי ניסן: בעל רישיון נהיגה לפי פקודת התעבורה לטרקטור או למכונית רשאי לקבל רישיון לנהיגה ספורטיבית לקארט או למיני באגי".
יעקב מרגי: תסביר לנו מי היא הרשות המוסמכת שרשאית ליתן רישיון לנהיגה ספורטיבית.
<יוסי ניסן: למעשה הרשות המוסמכת זאת הרשות לנהיגה ספורטיבית ואנחנו למעשה מכירים במי שיש לו רישיון נהיגה לפי פקודת התעבורה לאופנוע או לטרקטור, רשאי לקבל רישיון לנהיגה ספורטיבית בטרקטורון.
<יוסי ניסן: זה פשוט את מה שיש במקביל בתעבורה למה שבספורט הזה.
יעקב מרגי: יש לכם מסלולי רישוי והדרכה בדיוק כמו באגף הרישוי?
יעקב מרגי: הערות לתקנה 3? אין.
<יוסי ניסן: תיקון סעיף 8 בתקנה 8 לתקנות העיקריות, אחרי פסקה (3) יבוא: "(4) עובד מעבדה מוסמכת או מכון רישוי מאושר בידי הרשות המוסמכת לצורך בדיקת הכלי התחרותי.
<יוסי ניסן: אדם הנוסע בכלי תחרותי שלא כנהג, בעת פעילות ספורט מסוג תצוגה".
יעקב מרגי: הסבר.
<יוסי ניסן: למעשה עובד מעבדה מוסמכת שבודק את הכלי בתוך המעבדה או בחניה, גם בתעבורה זה כך, לא צריך רישיון ייעודי לכלי התחרותי אלא למען הבדיקה שלו הוא יוכל להשתמש ולבדוק את התקינות.
יעקב מרגי: לכאורה למה?
יעקב מרגי: הרי כדי לבחון את התקינות, הוא צריך לבחון במצב מיטבי, כאילו עכשיו בפעילות ספורט.
<יוסי ניסן: לא.
<יוסי ניסן: מי שבודק אותו במצב מיטבי, זה הנהג עצמו.
<יוסי ניסן: מי שבודק אותו מבחינה מכנית, זה הוא.
יעקב מרגי: הערות לתקנה 4, תיקון סעיף 8? אין.
<יוסי ניסן: תיקון התוספת בתוספת לתקנות העיקריות – המלים "בעל רישיון נהיגה לפי פקודת התעבורה" והמלים "אינו בעל רישיון נהיגה" – יימחקו.
<יוסי ניסן: במקום "יש לשאת רישיון זה בצמוד לרישיון נהיגה לפי פקודת התעבורה בנהיגה מחוץ למסלול סגור" יבוא "במסלול שאינו מסלול מרוץ סגור רישיון זה בתוקף רק בצמוד לרישיון נהיגה לפי פקודת התעבורה".
<יוסי ניסן: זה תיקון טכני שאנחנו מבצעים.
<לירון גולדנברג: תיקון ניסוח ברישיונות נהיגה.
<לירון גולדנברג: במסלול שהוא לא סגור, יש צורך ברישיון גם לפי פקודת התעבורה ולכן עשינו שינוי רק של נוסח כי כך מנפיקים את זה.
<לירון גולדנברג: כך מונפקים הרישיונות.
<יוסי ניסן: זה כתוב על הרישיון עצמו.
<לירון גולדנברג: מאחר וזה כתוב על הרישיון עצמו, עשינו שינוי נוסח בהתאמה עם משרד המשפטים.
<ציון מזרחי: זה כדי להעביר את הכלים ממקום למקום?
יעקב מרגי: הוא אומר לך שיש מסלול לא סגור.
יעקב מרגי: זאת דרך.
<ציון מזרחי: אני שואל.
<ציון מזרחי: אז הוא עובר לדרך.
<יוסי ניסן: אני רוצה להבהיר.
<יוסי ניסן: על מנת להתחרות במסלול פתוח, אנחנו מחייבים רישיון נהיגה בתחבורה.
<יוסי ניסן: כדי לבוא לתחרות ולהתחרות, הוא צריך להציג את הרישיון שלו בתחבורה בתוקף ואז הוא יכול להתחרות.
<יוסי ניסן: זאת אומרת, זאת חובה וזה להבדיל מענפים בהם לא נדרש רישיון נהיגה בתחבורה.
<יוסי ניסן: כאן אנחנו מחייבים את זה.
<יוסי ניסן: לכן כאן עשינו שינוי טכני שאומר שעל מנת לעשות את זה,, הוא צריך לבוא עם הרישיון.
יעקב מרגי: זה בנוסף לרישיון שלו לנהיגה ספורטיבית.
<יוסי ניסן: בנוסף, נכון.
יעקב מרגי: יש הערות לתיקון התוספת?
יעקב מרגי: אנחנו מצביעים על תקנות הנהיגה הספורטיבית (רישיון לנהיגה ספורטיבית) (תיקון), התשע"ה-2015.
יעקב מרגי: מי בעד אישור התקנות?
יעקב מרגי: בעד אישור התקנות – 4, פה אחד
יעקב מרגי: התקנות התקבלו פה אחד.
<יוסי ניסן: תיקון תקנות הנהיגה הספורטיבית (רישיון כלי תחרותי) (תיקון), התשע"ה-2015 אישור תקנה 1 בתקנות הנהיגה הספורטיבית (רישיון כלי תחרותי), התש"ע-2010 (להלן – התקנות העיקריות), בתקנה 1, בהגדרת "רכב ספורט עממי" – ברישה, אחרי "משאית" יבוא "אופנוע, טרקטורון".
<יוסי ניסן: במקום פסקה (1) יבוא: "(1) יש עליו רישיון רכב תקף בהתאם לפקודת התעבורה.
<יוסי ניסן: (2) בפסקה (3), המלים "והדבר צוין ברישיונו" – יימחקו".
<יוסי ניסן: אנחנו למעשה מוסיפים כאן שני כלים, אופנוע וטרקטורון, ברכב ספורט עממי, שלא היו בעבר.
<יוסי ניסן: ספורט עממי הוא ספורט שלמעשה מאפשר לאדם בעל כלי רכב להגיע לתחרות, ובזמן הזה הוא מקבל רישיון זמני לאותה תחרות והוא מתחרה עם הרכב הפרטי שלו.
<יוסי ניסן: באותו זמן רישיון הרכב שלו מותלה, הוא נכנס לתחרות עם רישיון של כלי תחרותי לכל דבר ועניין על פי חוק הנהיגה הספורטיבית, וכשהוא מסיים את התחרות הזאת, הוא עובר בדיקה של בוחן, מקבל את רישיון הרכב שלו, אם הוא לא עבר תאונה או חלילה משהו, וחוזר לכביש באופן רגיל.
<יוסי ניסן: תיקון תקנה 2 בתקנה 2 לתקנות העיקריות, בפסקה (6) בסופה יבוא "לרבות מיני באגי".
<יוסי ניסן: אנחנו מוסיפים עוד כלי שנקרא מיני באגי.
<יוסי ניסן: זה דבר טכני.
<יוסי ניסן: תיקון תקנה 7 בתקנה 7 לתקנות העיקריות, תקנת משנה (ג) – בטלה.
יעקב מרגי: מה ביטלתם לנו?
<יוסי ניסן: זה חידוש הרישיון.
<יוסי ניסן: למעשה בחידוש הרישיון אנחנו פוטרים אותו מבדיקת בוחן כי לפני כל תחרות הוא עובר בדיקת בוחן.
יעקב מרגי: אנחנו עדיין באותו רכב שהוא רכב פרטי או שהוא ברכב ספורט?
<יוסי ניסן: זה רכב ספורט.
<יוסי ניסן: אני מדבר על רכב ספורט.
<יוסי ניסן: כאשר עושים שינוי בעלות, אנחנו פוטרים מבדיקת בוחן.
<יוסי ניסן: זה גם חוסך עלויות לספורטאי וגם מקל על התהליך עצמו.
<לירון גולדנברג: פחות בירוקרטיה.
יעקב מרגי: הגיוני.
<יוסי ניסן: תיקון תקנה 10 בתקנה 10 לתקנות העיקריות, אחרי פסקה (1) יבוא: "(1א) קונה הכלי התחרותי יציג לרשות המוסמכת רישיון לנהיגה ספורטיבית בתוקף".
<יוסי ניסן: למעשה על מנת לבצע העברת בעלות, אנחנו מבקשים ממנו – זה בהתאם לסיכום עם רשות המסים – שיהיה לו רישיון נהיגה תחרותי.
יעקב מרגי: אם יש לי האנגר שהוא רק לתצוגה, מה מפריע לכם?
<יוסי ניסן: בדרך כלל הכלים האלה נועדו לשימוש תחרותי.
יעקב מרגי: יש כאלה שאוספים.
<לירון גולדנברג: כדי להזיז את הכלי צריך רישיון נהיגה.
<לירון גולדנברג: אנחנו לא רוצים אנשים בלי רישיון נהיגה יעבירו בעלות בכלים כאלה ויעשו בהם חס וחלילה שימוש.
יעקב מרגי: אני יכול להקשות עליך.
יעקב מרגי: לצורך זה אני אביא נהג עם רישיון ספורט.
יעקב מרגי: אני אביא רכב גרר שיגרור אותו.
<יוסי ניסן: חשבנו לנכון שזה ראוי.
<קריאה: יש לי שאלה ואני מצטער שאני חוזר אחורה, לסעיף 7(ג).
<קריאה: מה שכתוב בסעיף 7(ג) זה שאם הוא עבר בדיקה במהלך תחרות, הוא לא צריך לעשות עוד הפעם.
<קריאה: למה אתם מוחקים את זה?
יעקב פרי: זה בזמן החידוש.
<קריאה: כתוב שאם הוא מגיש בקשה, הוא צריך להציג אישור שבמהלך השנה האחרונה הוא עבר בדיקה במהלך אירוע נהיגה ספורטיבית.
<קריאה: אם הוא לא עבר במהלך אותה שנה, זאת אומרת שהוא לא עבר בדיקה.
<קריאה: אם הוא לא עבר בדיקה, אז למה מחדשים לו את הרישיון?
<קריאה: זה לא שאתה אומר שבתחרות בודקים אותו.
<יוסי ניסן: הוא לא יכול להתחרות בלי בדיקה.
<קריאה: אבל אם הוא כבר למעלה משנה לא עשה בדיקה והוא רוצה לחדש את הרישיון אבל הוא לא התחרה?
<קריאה: אתה רוצה לבדוק לו את הרכב.
<קריאה: זה לא שאתה אומר שאתה רואה רכב שגם כך רואים אותו בכל תחרות, בודקים אותו, ועכשיו כשהוא מגיע לכאן, אני לא צריך לבדוק אותו כי בדקו אותו לפני חודשיים.
<יוסי ניסן: חידוש רישיון זה דבר טכני.
<יוסי ניסן: הוא פשוט מאריך את הרישיון לעוד שנה.
<יוסי ניסן: ברגע שהוא מאריך את הרישיון והוא הולך לתחרות, הוא כבר עובר את בדיקת הבוחן.
יעקב פרי: יש כפל של בדיקה.
<יוסי ניסן: לא רצינו שיהיה כפל.
יעקב פרי: חסכנו את הכפל הזה.
יעקב מרגי: זה מחויב סמיכות?
יעקב מרגי: אם התחרות היא לא עכשיו אבל יש לי עכשיו חידוש רישיון.
<יוסי ניסן: זה לא משנה.
<יוסי ניסן: מתי שהוא יתחרה, הוא יצטרך לעשות בדיקת בוחן.
יעקב פרי: אתה מחדש רישיון לרכב כשאתה לא יודע אם הוא תקין או לא כי אתה גם לא בדקת אותו בשנה האחרונה.
<יוסי ניסן: אבל לקראת התחרות הוא עובר בדיקה.
יעקב מרגי: אני הולך להשתתף בתחרות בעוד שלוש שנים.
<יוסי ניסן: כשאתה תשתתף בתחרות, אתה תעבור את הבדיקה.
יעקב מרגי: מה אני עושה במשך שלוש השנים?
<יוסי ניסן: אתה לא צריך לעשות דבר.
יעקב מרגי: לרכב הספורטיבי אסור לנוע?
<יוסי ניסן: אסור לו.
<יוסי ניסן: הוא לא תקף.
<יוסי ניסן: רק במסלול מרוץ מאושר ובעת אירוע הוא עובר בדיקה של בוחן בכל מקרה.
<לירון גולדנברג: ורק אז הוא יכול להשתתף בתחרות.
יעקב מרגי: אין לי אימונים?
<יוסי ניסן: יכול.
<יוסי ניסן: אימונים הם כמו אירוע.
יעקב מרגי: אם הוא הולך לאימון, הוא עובר בדיקה?
<יוסי ניסן: זה מוגדר גם בחוק.
<יוסי ניסן: החלפת תקנה 20 במקום תקנה 20 לתקנו ת העיקריות יבוא: "20.
<יוסי ניסן: פטור מרישיון כלי תחרותי לרכב ספורט עממי רכב ספורט עממי יהיה פטור מרישיון כלי תחרותי ורישיון הרכב התקף לפי פקודת התעבורה ישמש ראייה על כך שהרכב כשיר לספורט עממי".
יעקב מרגי: מה זה עממי?
<יוסי ניסן: כמו שאמרנו, אתה יכול לבוא עם הרכב שלך לתחרות, להחליף את הרישיונות, באותו זמן יש לך ביטוח של ספורט מוטורי, יש לך רישיון כלי תחרותי מהרשות המוסמכת, אתה עובר את התחרות הזאת וחוזר אחרי כן, אחרי בדיקת בוחן, לכביש.
<יוסי ניסן: כמובן מחזירים לך את הרישיון בחזרה.
<יוסי ניסן: גם הלוחית עצמה מוחלפת כי יש לך לוחית ייעודית לספורט המוטורי.
<יוסי ניסן: אתה מחליף ללוחית צהובה וחוזר לכביש.
<יוסי ניסן: מה שעשינו כאן, פטרנו אותו מלהגיע לרשות כדי להוציא את הרישיון אלא ביום התחרות לעשות את הפרוצדורה.
<לירון גולדנברג: גם כאן זה חיסכון בבירוקרטיה.
<יוסי ניסן: החלפת תקנה 21 במקום תקנה 21 לתקנות העיקריות יבוא: "21 בדיקת רכב ספורט עממי רכב ספורט עממי, טרם השתתפותו באירוע נהיגה ספורטיבית וכתנאי להשתתפותו, ייבדק וייבחן על ידי בוחן, כפי שתורה הרשות המוסמכת, בהתאם לכללי הנהיגה הספורטיבית, כדי לברר אם הוא ראוי לשמש כלי תחרותי.
<יוסי ניסן: בסיום אירוע הנהיגה הספורטיבית – יעבור בדיקת כשירות לתנועה כאמור בתקנה 5 לתקנות הנהיגה הספורטיבית (קביעת סוגי כלים תחרותיים שרישיון הרכב שלהם יבוטל או יותלה), התש"ע-2010".
<לירון גולדנברג: בעצם זה המשך לספורט העממי.
<לירון גולדנברג: אלה תיקונים טכניים.
<יוסי ניסן: ביטול תקנה 22 תקנה 22 לתקנות העיקריות – בטל.
<יוסי ניסן: החלפת תקנה 23 במקום תקנה 23 לתקנות העיקריות יבוא: "23.
<יוסי ניסן: נשיאת מדבקת זיהוי באירוע ספורט עממי, יישא רכב ספורט עממי מדבקת זיהוי ויתקיימו בה התנאים המפורטים בסעיפים 2 ו-3 לתוספת השלישית".
<יוסי ניסן: תיקון התוספת הראשונה בתוספת הראשונה לתקנות העיקריות – במקום תקנות 3(א) ו-20)" פעמיים, יבוא "תקנה 3(א)".
<יוסי ניסן: בסוגריים שבראשה ובכותרת הטופס, המלים "רכב ספורט עממי" – יימחקו.
<יוסי ניסן: תיקון התוספת השלישית בתוספת השלישית לתקנות העיקריות – בסוגריים שבראשה, במקום "(תקנה 15(ג))" יבוא "(תקנות 16(ג) ו-23)".
<יוסי ניסן: אחרי סעיף 2 יבוא: "(3) ברכב ספורט עממי מדבקת הזיהוי תכלול את מספר רישיון הרכב לפי פקודת התעבורה בתוספת האות S מצד שמאל.
יעקב מרגי: הסברים.
<לירון גולדנברג: זאת בעצם התאמה של איך תיראה לוחית הזיהוי של רכב ספורט עממי.
<לירון גולדנברג: הוא בעצם בא עם הרכב הפרטי שלו מהבית ואלה ההנחיות שבתוך התקנות איך זה ייראה.
<לירון גולדנברג: זה יהיה ב-ויניל, איזה גודל, מה מתאים לאופנוע, מה מתאים למכונית.
יעקב מרגי: יהיה מודגש שזה רכב ספורט?
<לירון גולדנברג: יהיה לו זיהוי.
<לירון גולדנברג: הוא יהיה צבע אחר.
<לירון גולדנברג: גם הלוחית תהיה אפורה וגם תהיה האות S.
<לירון גולדנברג: כמובן כשהוא יוצא מהתחרות, המדבק הזאת יורדת.
<יוסי ניסן: על מנת להנפיק לו רישיון באותו יום, הוא צריך לבוא עם רישיון רכב בתוקף.
<יוסי ניסן: זה התנאי שלו כדי לקבל את אותו זיהוי.
יעקב מרגי: אנחנו מצביעים על אישור תקנות הנהיגה הספורטיבית (רישיון כלי תחרותי), התשע"ה-2015.
יעקב מרגי: מי בעד?
יעקב מרגי: התקנות אושרו פה אחד.
<יוסי ניסן: אנחנו כרגע בצו שהוא למעשה התאמה של כל מה שעשינו עד עכשיו.
<יוסי ניסן: צריך לתקן גם את צו הנהיגה הספורטיבית שהוא התאמה שבין הנפחים והגילאים.
<יוסי ניסן: אני אומר כמה דברים הסבר, ברשותכם.
<יוסי ניסן: בעקבות השינויים בתקנות הנהיגה הספורטיבית, רישיון לנהיגה ספורטיבית, התש"ע-2010, נדרש לתקן את התוספת לחוק ולהתאימה לשינויים ולתוספת לגבי מבקשי רישיונות לנהיגה ספורטיבית שאינם בעלי רישיון נהיגה לפי פקודת התעבורה.
<לירון גולדנברג: בעצם כל השינויים שהוקראו קודם ואושרו על ידי הוועדה ברישיון נהיגה ספורטיבית מתקנים אותם בתוספת לחוק.
<לירון גולדנברג: זה נשמע סינית, אבל זה כבר אושר קודם על ידי הוועדה.
<יוסי ניסן: שינוי התוספת לחוק.
<יוסי ניסן: בתוספת לחוק, בפרט (2), בפסקה (1א) במקום "65" יבוא "70".
<יוסי ניסן: אחרי פסקה 5 יבוא:
<יוסי ניסן: "(6) רישיון המבקש שמלאו לו 16 שנים ואשר ישמש נהג משנה או נווט יהיה לנהיגה ספורטיבית בכלי תחרותי שהוא מכונית, רכב שטח, באגי במשקל כולל של עד 3,500 קילוגרם.
<יוסי ניסן: (7) רישיון המבקש שמלאו לו 14 שנים בליווי מדריך ומאמן הנמצא ברכב, יהיה לנהיגה ספורטיבית ברכב ספורט עממי במשקל כולל של עד 3,500 קילוגרם המשתתף בענף הג'ימקאנה שנפח מנוע מירבי 1,400 סמ"ק וההספק המירבי שלו הוא 100 כוחות סוס, להלן – כוח סוס.
<יוסי ניסן: (8) רישיון המבקש שמלאו לו 15 שנים יהיה לנהיגה ספורטיבית ברכב ספורט עממי במשקל כולל של עד 3,500 קילוגרם המשתתף בענף הג'ימקאנה שנפח מנועו המירבי 1,400 סמ"ק וההספק המירבי שלו הוא מאה כוחות סוס.